গ্রানাইট এর স্তরমোচিত স্তর হাফ ডোম ইয়োসমিট ন্যাশনাল পার্ক এ, USA
**স্তরমোচিত গ্রানাইট** হল এমন এক ধরনের গ্রানাইট যেটি পেঁয়াজের খোসার ন্যায় স্তরমোচন প্রক্রিয়ার মধ্য দিয়ে অতিবাহিত হয়ে আসছে। গ্রানাইট উপরিতলের দ্রুত শুকিয়ে যাওয়া স্তরগুলি স্প্যালিং প্রক্রিয়ার মাধ্যমে ধীরে ধীরে শিলার পৃষ্ঠের তাপমাত্রার চক্রীয় পরিবর্তনের দ্বারা গঠিত হয়। মূলত শীতকালে সংযোগস্থলগুলোতে তুষারপাত এবং বরফ জমা হতে থাকলে পাথরের ক্ষয় দ্রুত ঘটতে থাকে। সর্বাধিক অস্থিতিশিল এবং আলগা স্তরগুলো মাধ্যাকর্ষণ জনিত পৃষ্ঠগড়ানো পানির দ্বারা ঝরে পড়ে।

ভূতত্ত্ব
--------

উচ্চ-চাপের পরিবেশে সমজাতীয় গ্রানাইটিক প্লটোনগুলো তৈরি হয় এবং ধীরে ধীরে পৃথিবীর ভূত্বকের নিচে তা কঠিন হতে থাকে। ওভারবার্ডেন চাপের উল্লম্ব সংকোচনের কারণে , অথবা অতিরিক্ত ভারের ফলে অতিরিক্ত শিলাসমূহ অপসারিত হয়  অন্যান্য যেসব কারণে শিলাগুলো অপসারিত হয় তার মধ্যে উল্লেখযোগ্য হল টেকটোনিক ভূ-উচ্চায়ণ, হিমবাহের পশ্চাদপসরণ এবং ভর হ্রাস। পৃষ্ঠ থেকে গ্রানাইটটি উন্মুক্ত হলে চাপও কমে যায়, আর এটি বায়ুমণ্ডলের দিকে প্রসারিত হতে দেয়। 

 টেক্সাসের এনচ্যান্টেড রক স্টেট ন্যাচারাল এরিয়ায় স্তরমোচিত গ্র্যানাইট, Texas (U.S. State)
উপরের পৃষ্ঠে গ্রানাইট সংযুক্ত না থাকলে কিংবা এর কয়েকটি জয়েন্ট থাকলে উন্মুক্ত পৃষ্ঠটি সাধারণত ভেতরের গ্রানাইটের চেয়ে দ্রুত প্রসারিত হয়। পৃষ্ঠের স্তরটি প্রায়শই কয়েকশো ফুট পুরু হয়ে থাকে যেটি এক্সপান্সন সংযোগ বরাবর ভেতরের গ্রানাইটকে শেল তৈরি হওয়া থেকে পৃথক করে রাখে। অনেক কনসেন্ট্রিক শেল 100 ফুট (30 মিটার) ফুট বা তারও বেশি গভীরতার হতে পারে । সমকেন্দ্রিক ফলক/শেলের স্তরগুলো পেঁয়াজের খোসার মতো ভাঙ্গতে থাকে  যেটি এক্সফোলিয়েটিং নামক বহিরস্তর এর প্রায় সমান্তরাল। গ্রানাইট বহির্মুখী প্রসারণের সাথে সাথে পানির চাপ, বরফ জমাট /গলা চক্র, সক্রিয়ভাবে গাছপালা বেড়ে ওঠা ইত্যাদির মাধ্যমে বেশিরভাগ শেল আবহাওয়ার প্রতি সংবেদনশীল হয়ে পড়ে ।

বিপদ
----

**পাথর ধ্বস**

স্তরমোচিত শিলার কারণে পাথর ধ্স নামতে পারে। ইয়োসেমাইট জাতীয় উদ্যানে স্বাভাবিকভাবেই পাথর ধ্স ঘতে থাকে যা দর্শনার্থীদের জন্য বেশ হুমকিস্বরূপ। মার্কিন যুক্তরাষ্ট্রের ভূতাত্ত্বিক জরিপ (ইউএসজিএস) পার্কের উপত্যকায় গ্রানাইটের ফাটলসমূহ পর্যবেক্ষণ করে তিন বছরের মেয়াদী একটি গবেষণা পরিচালনা করেছে। পার্ক ভূতত্ত্ববিদ গ্রেগ স্টক এবং ইউএসজিএসের সিভিল ইঞ্জিনিয়ার ব্রায়ান কলিন্স কর্তৃক বিকৃতি এবং তাপমাত্রার পরিমাপ ব্যবহার করে উপাত্ত সংগৃহীত হয়েছে। তাঁরা সেসময়ে এ বিষয়ে উপসংহারে পৌঁছেছিলেন যে তাপমাত্রা এক ইঞ্চি পর্যন্ত পরিবর্তনের সাথে এর বাহ্যিক প্রসারণও ঘটে থাকে। বিলম্বিত নড়াচড়ার সাথে সাথে, ফাটলগুলো সময়ের সাথে প্রসারিত হতে থাকে এবং যার ফলে স্তরমোচিত গ্রানাইট তৈরি হয়।

**অবকাঠামোগত ব্যর্থতা**

টোয়াইন হার্টে লেক বাঁধটি সিয়েরা নেভাডা পর্বতমালায় অবস্থিত তিউলুমনে কাউন্টিতে রয়েছে। ১৯২৮ সনে ইঞ্জিনিয়াররা বাঁধটির নির্মাণ কাজ শুরু করেছিলেন এবং দুটি গ্রানাইট গম্বুজের মধ্যে কাঠামোটি স্থাপন করেছিলেন। ২০১৪ সনের আগস্ট মাসে , গ্রানাইটের স্তরমোচিত সংযোগসমূহ বাড়তে শুরু করেছিল এবং সেখানে অনেক জায়গায় ফাটল দেখা গিয়েছিল। পুরো প্রক্রিয়াটি একটি ভিডিওতে ধরা পড়েছিল এবং একজোড়া ফাটল সেখানেই দেখা গিয়েছিল। হ্রদটি পুরোপুরি নিষ্কাশিত হয়েছিল যার পুনর্নির্মাণে ব্যয় হয় প্রায় নয় লক্ষ ডলার। ২০১৬ সালের জুন মাসে, অব্যাহত স্তরমোচনের কারণবশত গ্রানাইট পাথরটি দ্বিতীয়বারের জন্য বন্ধ রাখতে হয়েছিল।

ঐতিহাসিক আবিষ্কার
-----------------

গ্রোভ কার্ল গিলবার্টকে বিবেচনা করা হয় তাঁর প্রজন্মের অন্যতম প্রভাবশালী ভূতত্ত্ববিদ হিসেবে। তিনি ছিলেন ভৌগোলিক সোসাইটির একমাত্র সভাপতি যিনি হাবার্ড মেডেল প্রাপ্ত যা প্রদান করা হয় ভৌগোলিক বিষয়ে সর্বোচ্চ সফলতা অর্জনের জন্য। গ্রেট অববাহিকা নিয়ে কাজ করার ফলে গিলবার্ট টেকটোনিক প্রক্রিয়ার মাধ্যমে পাহাড়ের সাধারণ গঠন সম্পর্কে অবগত ছিলেন যেগুলো বিভিন্ন প্রকার প্রস্তর দ্বারা গঠিত হত। তিনি এটি পর্যবেক্ষণ করেছিলেন যে এই অঞ্চলে পর্বতমালার স্তরে স্তরে মিল রয়েছে যা পৃথিবীর পৃষ্ঠের বুদ্বুদ এবং ফোসকাগুলির সাথে সাদৃশ্যপূর্ণ। তিনি উপসংহারে পৌঁছেছিলেন যে এই পর্বতগুলি একসময় ম্যাগমা ছিল যা ক্ষয়ের সাথে সাথেই দৃশ্যমান হয়েছিল। গিলবার্ট একটি প্রতিবেদনে তার গবেষণাগুলি উপস্থাপন করেছিলেন এবং ভবিষ্যত প্রজন্ম এই ভৌগোলিক বৈশিষ্ট্যের ব্যাপারে কী জানবে তাতে বেশ উল্লেখযোগ্য অবদান রেখেছিলেন।

উদাহরণ
------

* ইয়াসেমাইট জাতীয় উদ্যানের রয়েল আর্চ
* হাফ ডোম, যেটিও ইয়োসেমাইটে অবস্থিত
* নিউ হ্যাম্পশায়ারে অবস্থিত হোয়াইট পর্বতমালার ক্যানন মাউন্টেন

স্তরমোচিত গ্রানাইটের বৈশিষ্ট্য
------------------------------

* রাসায়নিক ক্ষয়ের ফলে খনিজ সমন্বয়ে পরিবর্তন ঘটে আর এতে করে গ্রানাইটের স্তরমোচন ঘটে।
* যান্ত্রিক ক্ষয়ের কারণেও পাথরগুলো ক্ষুদ্র ক্ষুদ্র কণায় পরিণত হয়।
* বিযুক্তি (ভূতাত্ত্বিক প্রকৌশল)
* পৃষ্ঠতলের ক্ষয়
* ফলিয়েশন(ভূতত্ত্ববিদ্যা)
* ইওসেমাইট অঞ্চলের ভূগোল
* গ্রানাইট ডোম
* সংযুক্তি(ভূতত্ত্ববিদ্যা)
* স্পল
* গোলাকৃতির ক্ষয়

তথ্যসূত্র
---------

1. 1 2 3  Petersen, James F. Dorthy Sack, and Robert E. Gabler. "Pg. 292." Fundamentals of Physical Geography. 1st ed. Belmont: Brooks/Cole, 2010. 292-93. Print.
2. 1 2  Lutgens, Frederick K. and Edward J. Tarbuck. "Entire Book." Essentials Of Geology. 9th ed. Upper Saddle River: Pearson Prentice Hall, 2006. 118-19. Print. ISBN 0131497499
3. ↑  "Forming Yosemite's Famous Granite Domes." My Yosemite Park. N.p. 19 May 2015. Web. 12 May 2017. Forming Yosemite's Granite Domes[*স্থায়ীভাবে অকার্যকর সংযোগ*]
4. ↑  Schutter, Paul De. "Exfoliating Domes." OUGS Mainland Europe | The Open University Geological Society: HOME. N.p. 2007. Web. 12 May 2017.
5. ↑  Rockfall triggering by cyclic thermal stressing of exfoliation fractures : Nature Geoscience : Nature Research
6. ↑  Gordon, Leslie C. "Hot Days Can Trigger Yosemite Rockfalls." Hot Days Can Trigger Yosemite Rockfalls. USGS, 28 Mar. 2016. Web. 12 May 2017. Days Can Trigger Yosemite Rockfalls'[*স্থায়ীভাবে অকার্যকর সংযোগ*]
7. ↑  McCaffrey, Tim. "History." Twain Harte Lake. N.p. 2016. Web. 12 May 2017.History of Twain Harte[*স্থায়ীভাবে অকার্যকর সংযোগ*]
8. 1 2  Hunter, Cathy. "Grove Karl Gilbert, "A Captain Bold"." National Geographic Society. N.p. 13 Jan. 2016. Web. 12 May 2017.Karl Gilbert, ‘A Captain Bold’
9. 1 2  Frank, Dave. USGS Geology and Geophysics. N.p. 25 Apr. 2017. Web. 12 May 2017.U.S. Geological Survey[*স্থায়ীভাবে অকার্যকর সংযোগ*]

বহিঃসংযোগ
---------

* স্তরমোচিত গ্রানাইটের একটি সুন্দর ছবি[*স্থায়ীভাবে অকার্যকর সংযোগ*]
* আরেকটি ছবি[*স্থায়ীভাবে অকার্যকর সংযোগ*]
* স্তরমোচিত গ্র্যানাইট,মাউন্ট কিনাবালু, সাবাহ, বোর্নিও[*স্থায়ীভাবে অকার্যকর সংযোগ*]
* সিয়েরা নেভাডা থেকে একটি ছবি[*স্থায়ীভাবে অকার্যকর সংযোগ*]
* ইউটিউবের একটি ব্যাখ্যা
* ইউটিউবের আরেকটি ব্যাখ্যা
* Petersen, James F. Dorthy Sack, and Robert E. Gabler. "Pg. 292." *Fundamentals of Physical Geography*. 1st ed. Belmont: Brooks/Cole, 2010. 292–93.